SLOVENSKÝ BRIDŽOVÝ ZVÄZ

Kontrolná komisia

**SPRÁVA Z KONTROLY**

Na základe §14 ods. 1 písm. a) zákona č. 440/2015 Z. z. o športe a o zmene a doplnení niektorých zákonov (ďalej len „zákona o športe“) vykonal predseda Kontrolnej komisie Slovenského bridžového zväzu (ďalej len „SBZ“) ako kontrolór národného športového zväzu v zmysle čl. Kontrolná komisia ods. 9 Stanov SBZ kontrolu poskytnutých prostriedkov zo štátneho rozpočtu na športovú činnosť podľa §65 ods. 3 zákona o športe.

**I.**

**Predmetom kontroly boli účtovné doklady vzťahujúce sa na poskytnuté prostriedky zo štátneho rozpočtu za roky 2018 a 2019** tak ako sú uvedené v Informačnom systéme SBZ (tieto sú uvedené v Prílohe 1 tejto správy).Kontrola účtovných dokladov sa uskutočnila na základe výzvy na poskytnutie účtovných dokladov v súlade s §14 ods. 2 písm. a) zákona o športe. Predseda SBZ predložil origináli účtovných dokladov k nahliadnutiu dňa 21. 11. 2019, kedy bola aj vykonaná samotná kontrola účtovných dokladov. Kontrolu účtovných dokladov neboli zistené nezrovnalosti.

**II.**

**Zároveň predmetom kontroly bola aj dodržiavanie povinností vyplývajúcich SBZ zo zákona o športe.** Pri tejto kontrole neboli zistené nezrovnalosti. Vyúčtovanie finančných prostriedkov z príspevku uznanému športu za rok 2019 nebolo predmetom kontroly, keďže dnešného dňa čerpanie nie je uzavreté. Pri kontrole jednotlivých dokladov neboli zistené porušenia ustanovenia §69 ods. 5 zákona o športe. Pri kontrole vyúčtovania za rok 2018 neboli zistené nedostatky.

**Záver**

Správa z kontroly bola vypracovaná v súlade s §14 ods. 9 zákona o športe. K tejto správe z kontroly sa má právo vyjadriť podľa ust. §14 ods. 7 a 9 štatutár SBZ. Správa z kontroly zároveň predstavuje výročnú správu o činnosti kontrolóra SBZ podľa §13 ods. 3 písm. e) zákona o športe, ktorú predkladá Konferencii SBZ. Kontrolou nebolo zistené neoprávnené nakladanie s finančnými prostriedkami zo štátneho rozpočtu.

Kontrola bola začatá dňa 21.11.2019. Kontrola je ukončená prerokovaním správy z kontroly.

V Bratislave, 24.11.2019

Milan Krajčo

Predseda Kontrolnej komisie SBZ